L-art bir-rogħda, musfara Proċessjoni bla tarf Nemel jew ġrieden, għasafar ġo l-ikħal tas-sema. Atlante taħt l-art Bliet ta' l-imħabba mgħarrqa ġol-baħar. Adam u Eva u wliedhom Nisel bla sliem, proċessjoni ta' erwieħ indannati L-Għajta ta' l-Imgħarrqin: Tellagħna fil-wiċċ u roddilna għal darb'oħra L-ikħal tas-sema miblugħ ġo l-aħdar ta' l-iġbla Sider l-omm li tredda' u trabbi 'l uliedha Misruqa, maħtufa fid-dagħbien Ta' l-ilmijiet — Atlante mgħarrqa Sodoma u Gomorra, maħruqa mill-Allat. Nitolbu għan-nies ta' Atlante, L-iġsma mgħarrqin, sodod maħruqa Fl-ibliet ta' l-imħabba Misjuqa ġol-qigħan tal-Baħar misħut. TRID TITGĦALLEM Trid titgħallem ħafna ħwejjeġ fid-dinja titgħallem tidħaq, titgħallem tibki ' titgħallem kollox titgħallem timxi mbà qabel tqum fuq riġlejk titgħallem tgħix u tgħajjex, toktor u tkattar titgħallem tinseġ fuq in-newl tal-ħajja titgħallem tixtri u tbigħ, tħaddan u titħaddan, tirfes u tirtifes, titgħallem dak kollu li l-ħajja tnewwillek fuq platt biex tagħżel jew tarmi u fl-aħħamett titgħallem tmut. Dun Karm, kif f'ħajtek kellek ħbieb u egħdewwa, F'mewtek għad hawn min jara fik bħal għadu, Dawk li lsien artna dejjem stmellu u bagħdu Weġġgħuk u żebilħuk, merewk fis-sewwa. B'kollox jinqdew, sa bit-tgħajjir u d-dnewwa. Qalgħu xnigħat kefrin, fil-ħama stadu, Biex iħammġuk. Għal ħsiebek qatt ma qagħdu. Int qajla qatt kont tagħdab, kollok ħlewwa. Vassalli u int tmexxuna minn ġol-qabat, Bl-għajta kburija: ''Malta tal-Maltin, Maltija mhux bin-nofs, 'ma lkoll kemm bija'. Aħn' għadna, bħal fi żmienek, imħalltin. Int u Vassalli titilfux is-sabar. Ir-rebħ jasal ukoll, tintnesa l-ħtija. 'Miktub wara l-korrispondenza dwar il-ktieb DuN KARM U HIDMIETU ta' Guzċ Cardona B.A.,(Hons.), M.A, u Dun Karm innifsu li dehret fis-Sundav Times of Malta mit-8 ta' Ottubru sad-19 ta' Novembru 1972, Fuq il-fruntiera għajjat suldat lil ħub Fejn huma wliedna u t-tfajliet ta' darif Acbtungl Ħitan ta' l-azzari Ħitan tal-konkrit Katavri ma' l-art iġsma bojod mikxufa ta' nisa u rġiel Mitquba bil-balal, mikula mill-isqra bil-ġuħ. Ejjew naqbdu triq oħra — il-ħajt ta' bejniethom ħajt tal-konkrit Seb'mna l-mibegħda u l-madmad tas-sid. L-aħħar tfajla li bist — l-aħħar mara li rajt Ġisimha mikxuf mormi fil-widien. Għalina l-gwerra — int ħija jien ħuk L-azzarin fuq spallejna nitgħajru nitbagħdu se noqtlu 'l xulxin Il-Lbudi ta' Betlem priġunier magħluq ġewwa ċella Għada nixkubettjawb Hu u dieħel fuq ħmara F'nofs Pjazza fil-Vjetnam, Fit-Tempju ta' Missieru F'Ġerusalemm. TINĠIŻ Ġwinħajn imwaqqgħa, baħar iswed misħut Żaqq baliena miftuħa u mċarrta Roqgħa ta' dmija Fuq wiċċ il-baħar mejjet Gawwi fuq ġwinħajn għajjiena Bil-ġuħ u bil-għatx jixrob L-ilma tan-nixxiegħa Bhejjem u nies, nixfa kullimkien — Ġmied fuq l-ibliet u waħdu Għaddej l-aħħar bniedem ħaj U fis-sema l-aħħar gawwija twerżaq muġugħa — Għidt, niltaqa' mal-Mewt u nistaqsiha Għaliex l-ilma sar iswed, l-ibliet Iġġemdu u l-bhejjem u n-nies Iġsma bla ħajja katavri u IL-JIEN bniedem tal-lum, tal-bieraħ, t'għada — Kont tfajjel ngħix f'kastell ivorju, moħħ bla ħjiena… f'għajnejk perfett. w is-sigħat għaddejt xewqan għal kliemek ħlejju u kibret fija x-xewqa li nsir nafek. Għarrixt u rajt il-Jien tal-bieraħ… xfafar misnuna ċarrtu għeruq ruħi u daħk satiriku jaqqa' sħiħ f'widnejja, daħk ta' mitt elf ġrajja banja. Rajt kliemek jitħabbel fl-għanqbut tas-sekli; rajt imħabba, faraġ, ħaqq — xfafar jaqtgħu, nar qerried, mewt ħarxa.